Ruggero Franceschini

Ruggero Franceschini, nado en Prignano sulla Secchia (provincia de Módena, Italia) o 1 de setembro de 1939 e finado en Reggio Emilia o 30 de decembro de 2024, foi un arcebispo católico italiano e relixioso capuchino.

 Traxectoria 
Entrou moi novo na Orde dos Freires Menores Capuchinos, e foi ordenado sacerdote desta orde o 11 de agosto de 1963.

O 2 de xullo de 1993 foi nomeado vigairo apostólico de Anatolia e bispo titular de Sicilibba. Recibiu a consagración episcopal o 3 de outubro de 1993 polo cardeal Achille Silvestrini, entón prefecto da Congregación para as Igrexas Orientais.

O 11 de outubro de 2004 foi elevado a arcebispo de Esmirna.

O 12 de xuño de 2010 foi nomeado administrador apostólico da vigairía de Anatolia logo do asasinato do bispo Luigi Padovese.

O 7 de novembro de 2015 retirouse por límite de idade.

 Notas 

Categoría:Arcebispos católicos de Italia
Categoría:Bispos católicos de Turquía
Categoría:Nados na provincia de Módena
Categoría:Nados en 1939
Categoría:Finados en 2024
Categoría:Capuchinos de Italia
Categoría:Alumnos da Pontificia Universidade Gregoriana
Categoría:Alumnos da Universidade Católica do Sagrado Corazón
Categoría:Bispos da Igrexa católica latina